Via Claudia Augusta
Via Claudia Augusta fuit una viarum consularium ab antiquis Romanis constructarum. Anno 15 a.C.n. a Druso Maiore incepta, a filio huius Claudio imperatore confecta est. Cuius duo rami ex Hostilia ad Padum flumen per Veronam et ex Altinum per Feltriam ducebant, inde per Tridentum et Augustam Vindelicorum usque ad Summuntorium ad ripam Danubii fluminis.

Duo miliaria huius viae reperta sunt, quorum unum ad Cesium Maius iuxta Feltriam repertum est, alterum ad Rablà municipii Parcines. Inscriptio sic legitur:
Ti. Claudius Caesar Augustus Germanic[us] pont[ifex] max[imus] trib[unicia] pot[estate] VI co[n]s[ul] desig[natus] IIII imp[erator] XI p[ater] p[atriae] viam Claudiam Augustam, quam Drusus pater Alpibus bello patefactis derexserat, munit a flumine Pado at flumen Danuvium per m[ilia] p[assuum] CCCL.

Via nova per montem Brennum anno 201 a Septimio Severo et Caracalla constructa, a saeculo III via Claudia Augusta minus frequentabatur. Iter per montem Brennum, non per Reschenpass, in Itinerario Antonini enumeratur.

Bibliographia 
 W. Cartellieri, Die römischen Alpenstrassen über den Brenner, Reschen-Scheideck und Plöckenpass (Lipsiae, 1926. Philologus suppl. 18)
 Konrad Miller, ed., Die Peutingersche Tafel. Ravensburg: Otto Maier, 1887-1888; anno 1962 reimpressum. Tabula Peutingeriana in Bibliotheca Augustana
  "Mediolanum Aventicum Brigantium". Roma, 1966; "Tergeste". Romae, 1961
 H. Bender, "Map 19: Raetia" in Richard J. A. Talbert, ed., Barrington Atlas of the Greek and Roman World: map-by-map directory (Princetoniae, 2000. ISBN 0-691-04945-9)
 Gerold Walser, Studien zur Alpengeschichte in antiker Zeit (Wiesbaden: Steiner, 1994) pp. 116-120

Nexus externi 

 Tabula Viae Claudiae Augustae
 Historia Viae Claudiae Augustae (Anglice)

Claudia Augusta